31/12/2015 | Administración LocalMunicipal
Camariñas
Aprobación definitiva del “Proyecto de compensación del Sector de Suelo Urbanizable Ponte do Porto, delimitado por el Proyecto Sectorial do Parque Empresarial Ponte do Porto-Terra de Soneira”

Anuncio: Aprobación definitiva del “Proyecto de compensación del Sector de Suelo Urbanizable Claudia Laura Llatge Salin Porto, delimitado por el Proyecto Sectorial do Parque Empresarial Ponte do Porto-Terra de Soneira” Polo presente faise público que a Xunta de Goberno Local, en sesión da data 18 de decembro de 2015, adoptou entres outros o seguinte acordo: I.- ANTECEDENTES DE FEITO Con data 15 de xaneiro de 2015 (RXE nº 176) D. Luís Lema Leis, Presidente da Xunta de Compensación do sector de solo urbanizable UDI_B1 “Ponto do Porto I” do PXOM de Camariñas e en representación desta solicita que se proceda á aprobación definitiva do Proxecto de compensación, o cal ten sido aprobado inicialmente en data 14 de novembro de 2015. Tras a emisión dos correspondentes informes, pola arquitecta e pola secretaria municipal, en data 25 de febreiro de 2015 (RXS nº 386), se require á Xunta de Compensación para que subsane/aclare/emende determinados aspectos da documentación achegada en data 15 de xaneiro de 2015 Con data 13 de marzo de 2015 (RXE nº 1.218), D. Luís Lema Leis, en representación da Xunta de Compensación presenta escrito, ao que se acompaña documentación, no que se di “… que en forma correlativa a todas e cada unha das cuestións planteadas no repetido requirimento municipal se formulan as seguintes, alegacións …” Con data 31 de marzo de 2015 (RXE nº 1.534, 1.535) preséntanse alegacións ao proxecto de compensación por D. Leonardo Javier Daniel Aurelio Putin Dehesa e D. Yerik Shchur Scholl. Con data 22 de abril de 2015 (RXE nº 1.853), D. Walter Ramon Cibu Culi, en representación da Xunta de Compensación, presenta novo escrito ao que se achega unha serie de documentación: certificado acreditativo de non presentación de alegacións ao proxecto de compensación no domicilio social da xunta, notificacións e acuses de recibo das notificacións realizadas a Estiven Prunaru Forja, D. Leonardo Javier Daniel Aurelio Putin Dehesa e D. Yerik Shchur Scholl. Con data 30 de abril 2015 (RXS nº 910) dáse traslado á Xunta de Compensación do contido das alegacións presentadas. Con data 15 maio de 2015 (RXE nº 2.274) D. Walter Ramon Cibu Culi, en representación da Xunta de Compensación presenta un escrito en relación ás citadas alegacións. En data 22 de outubro e 17 de decembro de 2015 emítense os correspondentes informes pola arquitecta e pola Secretaria municipal. II.- NORMATIVA APLICABLE A normativa aplicable vén recollida fundamentalmente nas seguintes normas: • Real Decreto Lexislativo 7/2015, do 30 de outubro, polo que se aproba o Texto Refundido da Lei do Solo e rehabilitación urbana. • Lei 9/2002, do 30 de decembro, de ordenación urbanística e protección do medio rural de Galicia. • Lei 10/1995, do 23 de novembro, de Ordenación do Territorio de Galicia. • Real Decreto 1492/2011, do 24 de outubro, polo que se aproba o regulamento de valoracións da Lei do Solo. • RD 3288/1978, do 25 de agosto, polo que se aproba o regulamento de xestión urbanística para o desenvolvemento e aplicación da lei do solo e de ordenación urbana. • Lei 7/1985, do 2 de abril, reguladora das bases de réxime local. • Proxecto sectorial do parque empresarial da Ponte do Porto-Terra de Soneira. III.- AS ALEGACIÓNS PRESENTADAS Como xa se dixo preséntanse dúas alegacións en data 31 de marzo de 2015, dentro do prazo outorgado ao efecto, 20 días hábiles a contar desde a recepción da notificación individual da aprobación inicial do Proxecto de Compensación, sendo a data de recepción destas notificacións o día 11 de marzo de 2015. As dúas alegacións son idénticas no seu contido polo que se examinan de forma conxunta: 1.- Respecto do primeiro dos motivos das alegacións: “… que esta parte non ten sido citado persoalmente para a constitución da correspondente Xunta de Compensación … a notificación da aprobación inicial do proxecto de compensación é a primeira noticia …”. Examinado o expediente relativo á aprobación dos estatutos e bases de actuación da Xunta de Compensación, consta a realización das notificacións individuais da aprobación inicial dos mesmos a D. Yerik Shchur Scholl (RXS 1.196, de data 17 de xuño, sendo recibida a notificación en data 20/06/13) e a D. Leonardo Javier Daniel Aurelio Putin Dehesa (RXS 1.209, de data 17 de xuño, sendo recibida a notificación en data 20/06/13). É máis ambos presentan alegacións a esta aprobación inicial, D. Leonardo Javier Daniel Aurelio Putin Dehesa (Rexistro Xeral da Xunta de Galicia de data 5 de xullo 2013 e con RXE no Concello núm.3.408, de data 9 de xullo de 2013) e D. Yerik Shchur Scholl (RXE núm.3.535, de data 13 de xullo de 2013). As devanditas alegacións son resoltas con ocasión da aprobación definitiva das bases e estatutos sendo notificado dito acordo individualmente de novo a ambos, D. Yerik Shchur Scholl (RXS 2.688, data 26 de decembro, sendo recibida a notificación en data 07/01/14) e D. Leonardo Javier Daniel Aurelio Putin Dehesa (RXS 2.687, de data 26 de decembro, sendo recibida a notificación en data 30/12/13). Nas notificacións realizadas con ocasión da aprobación definitiva dicíase expresamente o seguinte: “ O que poño no seu coñecemento aos efectos oportunos, significándolle que de conformidade co art.155.3 da Lei 9/2002, do 30 de decembro, de ordenación urbanística e protección do medio rural de Galicia, a Xunta de Compensación deberá de constituíse no prazo dun mes, desde a aprobación definitiva dos estatutos e bases de actuación. Así mesmo e de conformidade co art.156 da Lei 9/2002, do 30 de decembro, de ordenación urbanística e protección do medio rural de Galicia, lle comunico que como propietario do polígono, poderá incorporarse con igualdade de dereitos e obrigas á Xunta de Compensación, dentro do prazo dun mes, a partir da notificación/publicación do presente acordo de aprobación definitiva dos estatutos e bases de actuación. Transcorrido dito prazo, a incorporación só será posible se non entorpece o desenvolvemento do proceso e o aproba a Xunta de Compensación de conformidade cos seus estatutos. A falta de incorporación autoriza á Xunta de Compensación a solicitar a expropiación das fincas, ou ben a súa ocupación na forma prevista no art.156 da Lei 9/2002, do 30 de decembro, de ordenación urbanística e protección do medio rural de Galicia”. 2.- Respecto á “desconformidade cos valores referenciados utilizados para o cálculo do valor do solo”. Entendendo que neste aspecto a alegación se refire aos parámetros utilizados para a determinación do valor de repercusión do solo en euros por metro cadrado do uso considerado (VRS). Respecto os devanditos parámetros o Concello de Camariñas efectuou no seu día o oportuno requirimento o cal foi atendido en data 13 marzo do cal se deriva o seguinte: - Que a determinación do Vv se ten realizado sobre un estudo de mercado estatisticamente significativo utilizando para elo as testemuñas que se consideran como existentes e apropiadas, tratándose practicamente do 100% do mercado existente na comarca. Sendo a mostra incorporada, composta por 20 parcelas de uso industrial e 8 de uso terciario do mesmo parque, a máis obxectiva e fiable por razón das características da actuación, da ubicación e que se trata dun promotor público. Considerándose que acudir a outros municipios, provincias ou comunidades autónomas introduciría un valor de referencia distorsionado e menos obxectivo. - Que a minoración do 25% que se aplica ten como obxecto que o prezo ofertado se axuste á demanda existente, sendo esta actuación ademais coincidente con outras levadas e que se están levando a cabo na Comunidade Autónoma de Galicia. - Que á minoración do valor K, en consonancia co establecido no art.22 do Real Decreto 1492/2011, do 24 de outubro, polo que se aproba o regulamento de valoracións da Lei do Solo se fundamenta en: • Que os promotores e propietarios maioritarios do solo son empresarios que xestiona o ámbito para dispoñer de parcelas de resultado ás que trasladar as súas instalacións actuais polo que non estamos ante un promotor cuxo obxectivo sexa a venda a terceiros co conseguinte beneficio empresarial. • Que a xestión se leva a cabo polos propios medios, que por ese motivo non existe elemento especulativo algún que distorsione o valor finalista da operación urbanística, polo que o beneficio empresarial normal da actividade inmobiliaria será inexistente o anecdótico. • Que non se ten acudido ao financiamento bancario externo e do mesmo xeito a xestión da compra de terreos no ámbito polo propietario maioritario se ten realizado sen acudir a intermediario algún. - Que o Vc determinase de forma correcta mediante unha media entre dúas referencias obxectivas: os valores da Xunta de Galicia para o cálculo do imposto de transmisións patrimoniais e a valoración do Colexio Oficial de Arquitectos de Galicia, sendo o resultado final deste último importe un módulo de referencia ao obxecto de cuantificar os honorarios do profesional arquitecto, tendo en conta en dito valor factores de corrección por tipoloxía, localización e usos para a comparación obxectiva con outros datos obxectivos como son os valores da Xunta de Galicia para o cálculo do imposto de transmisións patrimoniais.3.- Respecto á “desconformidade … cos gastos de urbanización”. Respecto os devanditos gastos o Concello de Camariñas efectuou no seu día o oportuno requirimento o cal foi atendido en data 13 marzo. A alegación sinala que estes gastos son superiores aos establecidos para desenvolvementos análogos, sen citar cales e en que contía, pero hai que indicar que estes gastos dependerán de cada concreta actuación urbanística. En todo caso o proxecto de compensación recolle no anexo V estes gastos de forma desglosada, polos conceptos aos que se refire o art.132 da Lei 9/2002 e 59 do RD 3288/1978 (norma de aplicación supletoria), e coa correspondente e motivada cuantificación. Respecto á mención que se fai ao proxecto de urbanización sinalar que dito proxecto non é obxecto do presente expediente, debendo seguirse para a súa aprobación o establecido no art.110 da Lei 9/2002, do 30 de decembro, de ordenación urbanística e protección do medio rural de Galicia. En todo caso a cuantificación que conteña o devandito proxecto se referirá exclusivamente ao custe da obra urbanizadora, isto é, á execución dos servizos e dotacións establecidos no planeamento, polo tanto só una parte dos gastos aos que se refire o citado art.132 da Lei 9/2002 e 59 do RD 3288/1978, debendo axustarse o contido deste proxecto de urbanización ao antedito art.110 da Lei 9/2002, extremo este que será examinado con ocasión da tramitación do correspondente expediente. En calquera caso, estes gastos forman parte da “conta de liquidación provisional” e por conseguinte será na definitiva na que se determine o importe final dos mesmos.4.- Respecto aos coeficientes de homoxeneización. Os coeficientes de homoxeneización empréganse para calcular os aproveitamentos é dicir, establecen a equidade entre os m 2 de edificabilidade dun determinado uso en relación a outro, polo que homoxeneizan o aproveitamento e conseguen que este sexa igual para todos os propietarios do solo dentro do ámbito da actuación. En todo caso indicar que o Proxecto de Compensación neste punto é plenamente coincidente co Proxecto Sectorial que sinala un coeficiente de homoxeneización do 1,00 para o uso industrial e tamén para o uso terciario.5. - Respecto á falta de idoneidade do “perito informante”. A persoa que asina o documento de valoración é un Enxeñeiros de Camiños, Canais e Portos. A competencia profesional destes enxeñeiros ten o seu fundamento nas seguintes disposicións: Lei de 20 de xullo de 1957, Lei de ensinanzas técnicas; Decreto nº 126, do 6 de maio de 1965, Especialidades das Escolas das Técnicas de Grado Superior; Ordes Ministeriais do 29 do maio 1965, 2 de xuño de 1969, 14 de xuño de 1982, 30 de setembro de 1982, 31 de maio de 1983 e 27 de xuño de 1983: Plans de Estudos das Escolas Técnicas Superiores de Enxeñeiros de Camiños, Canais e Portos; Real Decreto 1425 do 30 de agosto de 1991: Título Universitario de Enxeñeiro de Camiños, Canais e Portos e Directrices Xerais dos seus Plans de Estudos e a Orden CIN/309/2009, do 9 de febreiro, pola que se establece os requisitos para a verificación dos títulos universitarios oficiais que habilitan para ao exercicio da profesión de enxeñeiro de camiños, canais e portos. Así en aplicación destas normativas os Enxeñeiros de Camiños, Canais e Portos están plenamente capacitados para actuar en todas as materias cursadas nos seus estudos entre as que se encontran as relativas a urbanismo. Neste sentido a Orden CIN/309/2009, do 9 de febreiro establece: “capacidade de realización de estudos, planes de ordenación territorial e urbanismo e proxectos de urbanización”. Ademais desta normativa, referida ao contido dos plans de estudo e especialidades da titulación de Enxeñeiro de Camiños, Canais e Portos, tamén debe terse en conta que a Lei 9/2002, do 30 de decembro, de ordenación urbanística e protección do medio rural de Galicia establece, en relación á redacción do proxecto de plan xeral, que esta deberá realizarse por un equipo multidisciplinar entre os que deberá de haber un arquitecto ou un enxeñeiro de camiños, canais e portos, do que se deduce que en materia de urbanismo é equiparable a idoneidade dos Arquitectos Superiores e os Enxeñeiros de Camiños, Canais e Portos. Por outro lado a Sentenza 350/2008 do Tribunal Superior de Xustiza de Galicia di: “xa ten quedado suficientemente argumentado que tanto en xeral en materia de urbanismo e planeamento territorial como nos aspectos que fan referencia á valoración das fincas ou dereitos sobre as mesmas na materia, non cabe presumir noutros profesionais de Corpos Superiores Facultativos maior idoneidade ao respecto que en aqueles que están en posesión da titulación de Enxeñeiros de Camiños, Canais e Portos …” Á vista do cal resulta indubitada a competencia do enxeñeiro de camiños para a emisión do informe de valoración. Considerando, pois, o anteriormente exposto a Xunta de Goberno Local en uso das competencias delegadas pola Alcaldía en virtude de Decreto de data 25 de xuño de 2015, ACORDA: Primeiro: Desestimar polos motivos anteriormente expostos as alegacións presentadas por D. Leonardo Javier Daniel Aurelio Putin Dehesa e D. Yerik Shchur Scholl. Segundo: Aprobar definitivamente o “Proyecto de compensación do Sector de Suelo Urbanizable Ponte do Porto, delimitado por el Proyecto Sectorial do Parque Empresarial Ponte do Porto-Terra de Soneira”, constituído polos Tomos I e II, así como os documentos presentados en data 13 de marzo de 2015, que o modifican, isto é os denominados anexo 1, 4, 5, 6, 7 e 8. Terceiro: Publicar o presente acordo no Boletín Oficial da Provincia e no taboleiro de anuncios do Concello e notificar o mesmo á Xunta de Compensación e aos demais interesados que constan no expediente. Cuarto: Aos efectos de dar cumprimento ao art.120 da Lei 9/2002, do 30 decembro e art.23 do Real Decreto Lexislativo 7/2015, do 30 de outubro, transcorrido o prazo para interpoñer recurso de reposición fronte ao acordo de aprobación e resolto/s no seu caso o/os recurso/s plantexado/s emitirase pola Administración municipal declaración de firmeza en vía administrativa da aprobación do proxecto de compensación, para que se proceda a súa inscrición no Rexistro da Propiedade de conformidade co art.68 Real Decreto Lexislativo 7/2015, do 30 de outubro. RECURSOS: Contra este acuerdo, que pon fin á vía administrativa, poderá interpoñerse potestativamente recurso de reposición ante la Alcaldía. O prazo para interpoñer o recurso de reposición será dun mes, contando desde a data de notificación/publicación do presente acordo, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, do 13 de xullo. O recurso contencioso–administrativo pode interpoñerse directamente ante o Xulgado do Contencioso-Administrativo correspondente no prazo de dous meses contados desde o día seguinte o da notificación/publicación do presente acordo. Así mesmo poderase utilizar calquera outro recurso que estime pertinente e exercer as accións que procedan ante a xurisdición competente. Camariñas a 23 de decembro de 2015. O Alcalde, Asdo.: Manuel Valeriano Alonso de León